**METODOLOGIA DE VERIFICARE, EVALUARE ŞI SELECȚIE A PROIECTELOR**

**ȊN CADRUL PROGRAMULUI EDUCAȚIE ȘI OCUPARE 2021-2027 (PEO)**

2023

**Cuprins**

[**I. Mecanismul competitiv** 5](#_Toc135760386)

[**1. Verificarea conformității administrative a proiectelor** 7](#_Toc135760387)

[**2. Evaluarea tehnică și financiară a proiectelor** 9](#_Toc135760388)

[**2.1 Evaluarea tehnică și financiară preliminară** 9](#_Toc135760389)

[**2.2 Evaluarea tehnică și financiară calitativă** 10](#_Toc135760390)

[**3. Asigurarea rezonabilității costurilor** 13](#_Toc135760391)

[**4. Selecția proiectelor** 14](#_Toc135760392)

[**II.** **Mecanismul necompetitiv** 15](#_Toc135760393)

[**1. Faza 1 - Depunerea ideii de proiect** 15](#_Toc135760394)

[**2. Faza 2 – Depunerea cererii de finanţare (proiectului)** 18](#_Toc135760395)

[**III. Depunerea și soluționarea contestațiilor** 19](#_Toc135760396)

[**B. ANEXE** 20](#_Toc135760397)

[**Anexa 1. Criterii de verificare a conformității administrative** 20](#_Toc135760398)

[**Anexa 2 – Criteriile de evaluare tehnică şi financiară preliminară** 20](#_Toc135760399)

[**Anexa 3 – Criteriile de evaluare tehnică şi financiară calitativă** 22](#_Toc135760400)

[**Anexa 4 – Criteriile de evaluare tehnică şi financiară preliminară (necompetitiv)** 31](#_Toc135760401)

Prezentul document se aplică în contextul implementării Programului Educație și Ocupare (PEO) 2021- 2027 și reprezintă metodologia propusă și criteriile de evaluare și selecție care urmează a fi utilizate de către Autoritatea de Management (AM) și Organismele Intermediare (OI) în vederea selectării operațiunilor (proiectelor) finanțate din Programul Educație și Ocupare (PEO) 2021 - 2027.

Scopul acestei Metodologii este acela de a sprijini Autoritatea de Management este de a stabili într-un mod eficace și eficient, regulile aplicabile procesului de evaluare și selecție a proiectelor în cadrul PEO, la nivelul celor două mecanisme aplicabile, respectiv mecanismul competitiv și mecanismul necompetitiv.

Pentru asigurarea transparentei în procesul decizional si pentru asigurarea unui tratament egal acordat tuturor potențialilor solicitanți/solicitanților de finanțare, prezenta metodologie vine în sprijinul acestora, prin prezentarea modului de lucru și a criteriilor de verificare, evaluare și selecție a cererilor de finanțare.

Criteriile de verificare, evaluare și selecție menționate în anexele la prezenta metodologie răspund cerințelor art. 73 din Regulamentul nr. 1060/2021 de stabilire a dispozițiilor comune privind Fondul european de dezvoltare regională, Fondul Social European Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

În conformitate cu prevederile art. 40, alin 2, lit. (a) din Regulamentul nr. 1060/2021, membrii Comitetului de Monitorizare al PEO (CM PEO) examinează și aprobă, în reuniunile Comitetului de Monitorizare, Metodologia și criteriile folosite pentru selecția proiectelor.

**Procedura competitivă și procedura necompetitivă**

În cadrul procesului de evaluare şi selecție, AM PEO aplică două mecanisme prin care gestionează solicitările de finanțare din PEO, competitiv și necompetitiv, descrise în continuare.

Având în vedere faptul că pentru unele intervenţii finanţate prin PEO există instituţii publice centrale care au competenţe exclusive în domeniu, nu este posibilă organizarea unor apeluri competitive. Pentru orice alt tip de intervenție (pentru care nu au competenţe exclusive), aceste entități vor intra în competiție la fel ca orice altă organizație.

Un exemplu în acest sens: dacă Agenția Națională pentru Ocuparea Forței de Muncă (ANOFM)/Agenția Județeană pentru Ocuparea Forței de Muncă (AJOFM) solicită finanțare pentru extinderea/îmbunătățirea serviciilor de ocupare, în conformitate cu Strategia de Ocupare, acest proiect va fi de natură necompetitivă; în schimb, dacă ANOFM/AJOFM solicită finanțare pentru efectuarea unor activități legate de ocupare care sunt prestate şi de alte entități (de exemplu consiliere, orientare sau mediere pe piața muncii etc.), proiectul poate urma mecanismul competitiv.

În procesul de evaluare și selecție a proiectelor, alături de prevederile prezentei metodologii, trebuie să fie respectate și informațiile prevăzute în:

* Ghidul solicitantului – Condiții Generale privind accesarea finanțărilor în cadrul Programului Educație și Ocupare 2021-2027, cu modificările și completările ulterioare;
* Ghidul solicitantului – Condiții specifice, aferent fiecărui apel de proiecte;
* Instrucțiuni, decizii, proceduri AM PEO, după caz;
* Legislația aplicabilă în domeniul gestionarii fondurilor europene si legislația aplicabilă domeniului de intervenție specific fiecărui apel de proiecte, inclusiv legislația prind ajutor de stat/de minimis, după caz;;
* Alte documente, după caz.

Glosar de termeni:

|  |  |
| --- | --- |
| Autoritatea de Management pentru  Programul Educație și Ocupare | Autoritatea desemnată pentru gestionarea PEO, care îndeplinește funcțiile prevăzute la art. 71 din Regulamentul UE nr. 2021/1060, responsabilă pentru implementarea eficace și eficientă a fondurilor |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.  Aplicatia MySMIS2021/SMIS2021+ se incadreaza in categoria mijloacelor ce asigură transmiterea de texte/ documente şi confirmarea primirii acestora. |
| Organism Intermediar | Orice organism public care acționează sub responsabilitatea AM PEO și care îndeplinește atribuții delegate în numele AM PEO, în raport cu operațiunile implementate de solicitanții PEO |
| Programul Educație și Ocupare (PEO) | Programul Educație și Ocupare 2021-2027, document aprobat de Comisia Europeană în data de 09.12.2022, elaborat de România, care conține o strategie de dezvoltare și un set de 10 priorități, pentru a fi implementate cu ajutorul Fondului Social European Plus (FSE+) |
| Solicitant | Organism public sau privat responsabil pentru inițierea sau care inițiază și implementează operațiunile PEO 2021-2027 |

Listă de abrevieri:

|  |  |
| --- | --- |
| AM PEO | Autoritatea de Management pentru Programul Educație și Ocupare |
| MIPE | Ministerul Investițiilor și Proiectelor Europene |
| CE | Comisia Europeană |
| CA | Conformitate administrativă |
| ETF | Evaluare tehnică și financiară |
| UE | Uniunea Europeană |
| FSE+ | Fondul Social European Plus |

1. **PRIORITĂȚILE 01 – 09**

**Procedura competitivă și procedura necompetitivă**

În cadrul procesului de evaluare şi selecție, AM PEO aplică două mecanisme prin care gestionează solicitările de finanțare din PEO, competitiv și necompetitiv, descrise în continuare.

Având în vedere faptul că, pentru unele intervenţii finanţate prin PEO, există instituţii publice centrale care au competenţe exclusive în domeniu, nu este posibilă organizarea unor apeluri competitive. Pentru orice alt tip de intervenție (pentru care nu au competenţe exclusive), aceste entități vor intra în competiție la fel ca orice altă organizație.

# **I. Mecanismul competitiv**

**Mod de desfășurare**

Mecanismul competitiv este utilizat atunci când se lansează o competiție pentru proiectele depuse de solicitanții de finanțare.

În cadrul mecanismului competitiv, AM PEO lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluării tehnice și financiare și de selecție, pe care le vor parcurge după depunere.

Cererile de finanțare primite de AM PEO parcurg mai multe etape în procesul de verificare, evaluare și selecție, care se desfășoară după depunerea cererii, după cum este descris mai jos.

Evaluarea proiectelor se va realiza de către AM şi/sau OI, în condițiile delegării explicite a acestei atribuții, prin Acordul de delegare de funcții încheiat între AM si OI în conformitate cu prevederile art. 71 alin. (3) din Reg. (UE) nr. 2021/1060, cu ajutorul unor experți interni şi/sau prin contractarea unor experți externi cu expertiză in domeniul de intervenție specific apelului de proiecte, recrutați printr-o procedură transparentă.

Procesul de evaluare și selecție a proiectelor depuse în cadrul mecanismului competitiv se desfășoară, de regulă, după închiderea apelului de proiecte iar în anumite cazuri procesul de evaluare și selecție a proiectelor depuse în cadrul mecanismului competitiv se poate realiza în mod continuu, respectiv după deschiderea apelului de proiecte și în timp ce se transmit cererile de finanțare.

În cazul în care, pentru apelurile cu termen limită de depunere cu grad ridicat de atractivitate și pentru care AM PEO estimează o rată ridicată de depunere, se decide demararea procesului de evaluare anterior termenului de închidere a apelului, având în vedere necesitatea asigurării unei utilizări eficiente a capacității administrative și optimizării proceselor de evaluare și de contractare, AM PEO poate stabili un prag de excelență care nu poate fi mai mic de 90 de puncte și a cărui atingere determină, în mod direct, decizia de demarare a etapei de contractare SAU poate decide demararea procesului de evaluare anterior termenului de închidere a apelului fără stabilirea unui prag de excelență și demararea etapei de contractare după finalizarea procesului de evaluare pentru toate cererile de finanțare depuse în cadrul apelului. În aceste situații, după depunerea si înregistrarea proiectelor în sistemul MySMIS, acestea pot intra în procesul de evaluare și selecție.

Pentru cererile de finanțare care au obținut în procesul de evaluare în mod continuu, un punctaj total mai mare sau egal cu pragul de excelență stabilit, AM PEO demarează procesul de contractare și, după verificarea îndeplinirii condițiilor de eligibilitate, încheie contractele de finanțare.

În funcție de particularitățile fiecărui apel de proiecte, AM poate decide ca in procesul de evaluare, selecție și contractare a proiectelor să se utilizeze un prag de excelență, a cărui valoare nu poate fi mai mică de 90 de puncte și va fi menționată în Ghidul Solicitantului - Condiții Specifice.

În cazul în care se decide demararea procesului de evaluare anterior termenului de închidere a apelului, dacă până la închiderea apelului, sau după închiderea apelului cu evaluare continuă se constată în orice moment că un solicitant/ partener se regăsește in calitate de solicitant unic, lider de parteneriat, partener, in mai mult de 5 cereri de finanțare in cadrul acelui apel iar procesul de contractare a fost demarat pentru proiectele deja selectate la finanțare în cadrul apelului, procesul de contractare încetează și se emite decizie de revocare a deciziei de aprobare a finanțării, sau, după caz, contractele de finanțare deja încheiate in condițiile de mai sus se reziliază si cererile de finanțare in cauză, care nu au fost încă evaluate, vor fi respinse și nu vor mai intra in procesul de evaluare si selecție.

În cazul evaluării continue cu prag de excelență, proiectele aprobate la finanțare dar care au punctaj sub pragul de excelență stabilit prin decizie AM PEO pentru fiecare apel, pot intra in procesul de contractare după închiderea apelului și finalizarea procesului de evaluare, în ordinea descrescătoare a punctajului obținut, în funcție de alocarea financiară disponibilă pentru contractare (având in vedere posibilitatea aplicării mecanismului supracontractării reglementat de OUG 133/2021), cu respectarea tuturor dispozițiilor aplicabile din prezentul document și din Ghidul Solicitantului - Condiții Specifice.

În cazul in care AM decide demararea procesului de evaluare, selecție și contractare a proiectelor din cadrul unui apel înainte de închiderea apelului, acest aspect va fi specificat în Ghidul Solicitantului - Condiții Specifice.

În cazul în care procesul de evaluare și selecție este demarat după închiderea apelului, înainte de demararea efectivă a procesului de evaluare se procedează la verificarea condiției privind limita de 5 proiecte in care se poate regăsi o entitate în cadrul apelului respectiv. Dacă se constata că o entitate se regăsește in calitate de solicitant unic, lider de parteneriat, partener, in mai mult de 5 cereri de finanțare in cadrul acelui apel, cererile de finanțare se resping și nu vor mai intra in procesul de evaluare si selecție.

Pentru apelurile competitive pentru care se estimează o rată ridicată de depunere AM PEO poate decide închiderea automată a sistemului informatic atunci când totalul asistenței financiare nerambursabile aferente proiectelor depuse atinge un anumit procent raportat la valoarea financiară alocată apelului de proiecte. Această opțiune va fi specificată în Ghidul Solicitantului - Condiții Specifice, cu specificarea explicită a plafonului procentual la atingerea căruia sistemul informatic se va închide automat.

Închiderea automată a sistemului informatic va putea fi decisă doar în situația în care sistemul informatic va permite afișarea în timp real a numărului de proiecte depuse și a valorii cumulate a acestora.

În situația în care sistemul informatic nu va putea operaționaliza închiderea automată atunci când totalul asistenței financiare nerambursabile aferente proiectelor depuse atinge un anumit procent din valoarea financiară alocată apelului de proiecte, AM PEO poate decide ca în procesul de evaluare si selecție să fie incluse doar cererile de finanțare care au fost depuse până la atingerea acestui prag/procent de depășire a alocării. Această opțiune va putea fi decisă doar în situația în care sistemul informatic va permite afișarea în timp real a numărului de proiecte depuse și a valorii cumulate a acestora. Cererile de finanțare depuse după atingerea pragului / procentului de depășire a alocării nu vor fi introduse in procesul de evaluare și selecție, urmând ca acestea să fie incluse pe o listă de rezerve de evaluat. În cazul în care valoarea cererilor selectate la finanțare nu acoperă alocarea financiară, cererile de finanțare de pe lista de rezerve, parțial sau in totalitate, pot intra in procesul de evaluare si selecție.

Pragul/procentul de depășire a alocării, ca raport dintre valoarea asistenței financiare nerambursabile solicitate prin cererile depuse până la un moment dat și valoarea asistentei financiare nerambursabile alocate, nu poate fi mai mic de 200%.

Mecanismul care vizează închiderea automată a sistemului informatic nu poate fi aplicat în cadrul apelurilor pentru care se decide utilizarea unui prag de excelență.

## **1. Verificarea conformității administrative a proiectelor**

Mod de desfășurare aplicabil proiectelor finanțate prin FSE+

Proiectele conforme din punct de vedere al criteriilor de depunere (dată, oră şi modalitate de depunere) vor fi verificate manual din punct de vedere a conformităţii administrative şi a eligibilităţii proiectului, solicitantului și partenerilor pe baza unei declarații unice stabilite prin Ghidul Solicitantului – Condiții Generale și anexată cererii de finanțare, prin care solicitantul și partenerii confirmă îndeplinirea condițiilor de eligibilitate și a cerințelor de conformitate administrativă.

Declarația unică a solicitantului este declarația pe propria răspundere prin care solicitantul de fonduri externe nerambursabile și partenerii acestuia, în cazul proiectelor implementate in parteneriat, declară că îndeplinesc condițiile de eligibilitate prevăzute de ghidul solicitantului și se angajează ca în situația în care proiectul este declarat aprobat și propus pentru finanțare, înainte de semnarea contractului de finanțare, să depună toate documentele justificative aferente procesului de contractare necesare semnării contractului de finanțare, inclusiv să facă dovada îndeplinirii criteriilor de eligibilitate care nu fac obiectul ETF preliminar.

În cazul proiectelor implementate în parteneriat, liderul de parteneriat și fiecare partener vor completa declarația unică și o vor asuma la nivelul reprezentantului legal al liderului de parteneriat / partenerului.

Cerințele incluse în Declarația unică au caracter obligatoriu și vor fi aplicabile tuturor apelurilor de proiecte lansate.

Sistemul de verificare a conformităţii administrative este de tipul “DA” sau “NU”, iar motivul încadrării în fiecare din cele 2 opțiuni va fi justificat corespunzător în câmpul de comentarii dedicat. Numai Cererile de finanţare care au obţinut „DA” la criteriul de verificare a conformităţii administrative sunt admise în următoarea etapă a procesului de evaluare, respectiv evaluarea tehnică şi financiară.

Aceasta etapa de evaluare a cererilor de finanțare este gestionată sau după caz, efectuată de un singur evaluator din cadrul Comisiei de evaluare.

Notificarea de neconformitate administrativă va fi completată și încărcată în aplicația informatică de către AM/OI. Notificarea de neconformitate administrativă va conține motivele respingerii cererii de finanțare în această etapă.

Grila de verificare a conformității administrative se regăsește în Anexa 1 Criterii de verificare a conformității administrative.

În etapa de verificare a conformității administrative nu se pot solicita clarificări.

În situația în care sistemul informatic MySMIS2021/SMIS2021+ permite digitalizarea etapei de verificare administrativă, declarația unică va fi generata de aplicația MySMIS2021/SMIS2021+, va fi completată de solicitant și parteneri, dacă este cazul, iar evaluarea conformității administrative este realizată automat prin sistemul informatic MySMIS2021/SMIS2021+.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară prin emiterea automată a unui notificări de conformitate administrativă, prin intermediul aplicației informatice MySMIS2021/SMIS2021+. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare tehnică și financiară.

Rezultatul verificării conformității administrative poate fi contestat doar în situația evaluării manuale a acestei etape.

## **2. Evaluarea tehnică și financiară a proiectelor**

Cererile de finanțare acceptate în etapa de verificare a conformității administrative intră în procesul de evaluare tehnică și financiară.

Evaluarea tehnică și financiară este efectuată de Comitetul de evaluare alcătuit din Președinte, Secretar și membri evaluator. Fiecare cerere de finanțare este evaluată de 2 evaluatori. Președintele și Secretarul vor acorda îndrumări metodologice evaluatorilor în etapele de evaluare descrise mai jos, pe baza documentelor aplicabile apelului de proiecte și procesului de evaluare (Programul, Metodologia de evaluare și selecție, Ghidul Solicitantului Condiții Generale, Ghidul Solicitantului Condiții Specifice, schema de ajutor de stat/de minimis, după caz, și alte documente relevante pentru procesul de evaluare).

### **2.1 Evaluarea tehnică și financiară preliminară**

Mod de desfășurare aplicabil proiectelor finanțate in cadrul P01-P09

Etapa de evaluare tehnică și financiară cuprinde o etapă de evaluare preliminară, pe baza criteriilor de evaluare eliminatorii prevăzute în *Anexa 2 – Criteriile de evaluare tehnică şi financiară preliminară.*

Sistemul de evaluare tehnică și financiară preliminară este de tipul “DA” sau “NU”, iar motivul încadrării în fiecare din cele 2 opțiuni va fi justificat corespunzător în câmpul de comentarii dedicat. Numai Cererile de finanţare care au obţinut „DA” la toate criteriile din Grilele de verificare evaluare tehnică și financiară preliminară vor fi procesate în evaluarea tehnică şi financiară calitativă, conform criteriilor de evaluare tehnică și financiară prevăzute în Ghidul Solicitantului – Condiții specifice.

Cererile de finanțare care nu îndeplinesc criteriile eliminatorii vor fi respinse și nu vor fi incluse în etapa tehnică și financiară pentru a fi evaluate din punct de vedere calitativ.

Criteriile de evaluare eliminatorii prevăzute în *Anexa 2 – Criteriile de evaluare tehnică şi financiară preliminară* au caracter obligatoriu și vor fi aplicabile tuturor apelurilor de proiecte lansate, iar subcriteriile au caracter orientativ și pot fi adaptate în funcție de specificul fiecărui apel de proiecte.

Pe parcursul etapei de evaluare preliminară, comisia de evaluare poate solicita clarificări, cu respectarea cerințelor și a termenelor stabilite prin procedurile operaționale, condiționat ca prin clarificările solicitate să nu se încalce principiul tratamentului egal și nediscriminarea.

Dacă evaluatorul consideră că o informaţie lipseşte sau nu este suficient de clară pentru a permite evaluarea criteriilor eliminatorii, trebuie să solicite Președintelui Comitetului de Evaluare trimiterea de solicitări de clarificări. În cazuri motivate (dacă informația există deja în pachetul cererii de finanţare sau dacă prin clarificarea solicitată există posibilitatea încălcării principiului tratamentului egal sau dacă solicitarea de clarificări ar avea ca şi consecință completarea cererii de finanţare), Președintele poate refuza transmiterea solicitării de clarificări.

Solicitantul va transmite clarificările în condițiile şi termenul limită specificate în solicitarea de clarificări, în caz contrar evaluarea tehnică şi financiară preliminară a cererii de finanțare urmând a fi făcută numai pe baza documentelor și informațiilor existente.

Clarificările transmise de către solicitant nu pot avea efectul de a îmbunătăți sau completa cererea de finanțare și anexele acesteia.

În cazul în care Președintele sau Secretarul Comitetului de evaluare identifica în grila de evaluare transmisa de către evaluator constatări neconforme din partea acestuia, erori, comentarii incomplete etc, sau pentru abordarea comuna a unor aspecte, Președintele sau Secretarul Comitetului de evaluare pot transmite indicații/ observații evaluatorului, de care acesta trebuie să țină cont și să le aplice în continuare în procesul de evaluare.

Grilele de verificare finale vor face trimitere și vor conține și informațiile prezentate în Scrisorile de clarificări, precum și răspunsurile la clarificări transmise de solicitant.

Rezultatul evaluării tehnice și financiare preliminare poate fi contestat o singură dată, fiind aplicabile prevederile de la sectiunea III. Depunerea și soluționarea contestațiilor, din prezentul document.

### **2.2** **Evaluarea tehnică și financiară calitativă**

Cererile de finanțare acceptate în etapa de evaluare tehnică și financiară preliminară intră în procesul de evaluare tehnică și financiară calitativă.

Procesul de evaluare tehnică și financiară calitativă a proiectelor finanțate prin FSE+ presupune analiza proiectului și notarea acestuia din perspectiva a 4 criterii, incluse în *Anexa 3 - Grila de evaluare tehnică și financiară calitativă*, respectiv:

1. Relevanța proiectului

2. Eficacitatea implementării proiectului

3. Eficiența implementării proiectului

4. Sustenabilitatea rezultatelor proiectului

Fiecare criteriu este împărțit în subcriterii punctate corespunzător. Nota maximă care poate fi acordată unui subcriteriu este stabilită în coloana punctaj. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat cererii de finanțare reprezintă suma notelor acordate celor 4 criterii. Cererea de finanțare va fi respinsă dacă nu obține punctajul minim alocat fiecărui criteriu (Tabel 1). Explicațiile privind analiza criteriilor sunt incluse în Anexa 3.

Tabel nr. 1. Punctaje minime și maxime aferente celor patru criterii ETFC

|  |  |  |
| --- | --- | --- |
| **Criteriu** | **Punctaj maxim** | **Punctaj minim** |
| **RELEVANȚĂ** | **30** | **21** |
| **EFICACITATE** | **30** | **21** |
| **EFICIENȚĂ** | **30** | **21** |
| **SUSTENABILITATE** | **10** | **7** |
| **Total** | **100** | **70** |

Criteriile de evaluare prevăzute în *Anexa 3 – Criteriile de evaluare tehnică și financiară calitativă* (FSE+) au caracter obligatoriu și vor fi aplicabile tuturor apelurilor de proiecte lansate, iar subcriteriile au caracter orientativ și pot fi adaptate în funcție de specificul fiecărui apel de proiecte.

În situația în care sistemul informatic MySMIS2021/SMIS2021+ permite digitalizarea acordării punctajelor, o parte din criteriile sau sub-criteriile utilizate pentru evaluarea tehnică și financiară calitativă pot fi digitalizate, caz in care punctajele sunt alocate automat prin sistemul informatic MySMIS2021/SMIS2021+ în baza unui algoritm stabilit de AM PEO în cadrul Ghidul Solicitantului – Condiții Specifice.

Proiectele pot să obțină un punctaj de la 0 – 100, însă, pentru ca acestea să fie aprobate în etapa de evaluare tehnică și financiară calitativă, trebuie să acumuleze minim 70 de puncte (pragul de calitate) și punctajul minim stabilit pentru fiecare criteriu de evaluare. Punctajul final se va calcula prin realizarea mediei aritmetice între punctajele acordate de cei doi evaluatori. În situația în care unul dintre evaluatori acordă un punctaj mai mic de 70 de puncte pe total proiect sau mai mic decât punctajul minim pe oricare dintre criterii de evaluare, iar celălalt evaluator acordă un punctaj mai mare de 70 de puncte pe total proiect sau mai mare decât punctajul minim pe criteriul de evaluare pentru care celălalt evaluator a acordat un punctaj mai mic decât punctajul minim/criteriu, Președintele Comitetului de evaluare va proceda la concilierea evaluatorilor astfel încât punctajele ambilor evaluatori, fie pe total proiect, fie pe criteriu, să fie în același registru de aprobare/respingere a proiectului/criteriului.

Pe parcursul etapei de evaluare tehnică şi financiară calitativă, comisia de evaluare poate solicita clarificări, cu respectarea cerințelor și termenelor stabilite prin procedurile operaționale, condiționat ca prin clarificările solicitate să nu se încalce principiul tratamentului egal și nediscriminarea.

Dacă evaluatorul consideră că o informaţie lipseşte sau nu este suficient de clară pentru a permite evaluarea tehnică şi financiară calitativă, trebuie să solicite Președintelui Comitetului de Evaluare trimiterea de solicitări de clarificări. În cazuri motivate (dacă informația există deja în pachetul cererii de finanţare sau dacă prin clarificarea solicitată există posibilitatea încălcării principiului tratamentului egal sau dacă solicitarea de clarificări ar avea ca şi consecință completarea cererii de finanţare), Președintele poate refuza transmiterea solicitării de clarificări.

Solicitantul va transmite clarificările în condițiile şi termenul limită specificate în solicitarea de clarificări, în caz contrar evaluarea tehnică şi financiară calitativă a cererii de finanțare urmând a fi făcută numai pe baza documentelor și informațiilor existente.

Clarificările transmise de către solicitant nu pot avea efectul de a îmbunătăți sau completa cererea de finanțare și anexele acesteia.

În cazul in care Președintele sau Secretarul Comitetului de evaluare identifică in grilele de evaluare transmise de către evaluatori constatări neconforme din partea acestora, erori, comentarii incomplete, constatări diferite etc, sau pentru abordarea comună a unor aspecte, Președintele sau Secretarul Comitetului de evaluare pot transmite indicații/ observații evaluatorilor, de care aceștia trebuie să țină cont și să le aplice în continuare în procesul de evaluare.

**2.3. Corecții/reduceri bugetare**

În procesul de evaluare tehnică și financiară calitativă, experţii evaluatori pot aplica corecții/reduceri bugetare, în sensul reducerii cheltuielilor prevăzute în bugetul cererii de finanțare, după cum urmează:

- cu valoarea cheltuielilor neeligibile pe care solicitantul le-a încadrat greşit ca eligibile

şi/sau

- cu valoarea cheltuielilor potenţial eligibile, dar care:

- fie nu au legătură directă cu activităţile propuse,

- fie nu sunt necesare pentru execuţia proiectului

și/sau

- cu valoarea considerată excedentă, a cheltuielilor disproporţionate în raport cu dimensiunea activităților proiectului

- în cazul depășirii plafoanelor prevăzute la nivelul Ghidul Solicitantului – Condiții Generale și/sau Condiții Specifice,

- în cazul în care costurile/prețurile depășesc nivelul practicat la nivelul piețelor de profil, pentru servicii/produse/lucrari cu caracteristici tehnice similare

- cu alte cheltuieli identificate care pot afecta buna implementare a proiectului.

Reducerile bugetare se realizează de echipa de evaluare doar în urma transmiterii către aplicant a unei solicitări de clarificări si analizării răspunsului primit de la acesta (cu excepția cheltuielilor neeligibile pe care solicitantul le-a încadrat greşit ca eligibile si/sau a depășirii plafoanelor, care pot fi corectate sau diminuate, fără să fie solicitată nicio clarificare).

In cazul in care corecțiile/reducerile bugetare depăsesc 30% din valoarea totală eligibilă a proiectului, cererea de finantare este respinsă.

Solicitantul va fi informat asupra modificărilor la buget efectuate de echipa de evaluatori, în etapa de evaluare tehnico-financiară calitativă. El trebuie să accepte aceste modificări în termenul indicat in scrisoarea de modificări bugetare (maxim 5 zile lucrătoare). În cazul în care solicitantul nu este de acord cu toate modificările propuse sau nu răspunde deloc la informarea transmisă, cererea de finanțare va fi respinsă.

Grilele de evaluare tehnică și financiară calitativă finale vor face trimitere și vor conține și informațiile prezentate în Scrisorile de clarificări, precum și răspunsurile la clarificări transmise de solicitant, precum si corecțiile efectuate asupra bugetului proiectului, dacă este cazul.

**2.4. Concilierea evaluării**

În procesul de evaluare tehnică și financiară calitativă se asigură concilierea opiniilor evaluatorilor, în următoarele cazuri:

a) Diferențe de punctaj:

Dacă între evaluatori există diferențe mai mari de 3 puncte la oricare dintre subcriterii, Președintele Comisiei de Evaluare asigură concilierea opiniilor evaluatorilor. Evaluatorii reevaluează proiectul și își revizuiesc grilele de evaluare, astfel încât să nu existe diferențe mai mari decât limita specificată (3 puncte).

b) Diferențe în recomandările privind modificarea bugetului:

În cazul în care cei doi evaluatori au intervenții diferite pe buget, ducând la valori diferite ale bugetului, Președintele Comisiei de Evaluare asigură concilierea opiniilor evaluatorilor.

În orice moment al evaluării tehnice și financiare calitative, dacă membrii comisiei de evaluare constată încălcarea uneia sau mai multor criterii de evaluare eliminatorii, cererea de finanțare va fi respinsă, fără a mai fi efectuată evaluarea tehnică și financiară calitativă.

## **3. Asigurarea rezonabilității costurilor**

În aplicarea dispozițiilor OUG 66/2011 și a normelor sale de aplicare, cu modificările și completările ulterioare, solicitanții de finanțare sunt obligați să asigure, iar evaluatorii sunt obligați să verifice, încă din faza de depunere a proiectelor, justificarea prețurilor și costurilor introduse în buget, în raport cu prețul pieței. Obligația de a justifica prin oferte prețurile și costurile introduse în buget nu se aplica pentru echipamentele și serviciile pentru care sunt stabilite plafoane Ghidul solicitantului – Condiții generale și/sau Condiții specifice.

Pentru echipamentele și serviciile pentru care nu sunt stabilite plafoane in Ghidul solicitantului – Condiții generale și/sau Condiții specifice, se pot utiliza cereri de preț, cataloage, orice bază de date disponibilă de pe internet, consemnate într-un studiu de piață sau alt document centralizator care să poată asigura justificarea corespunzătoare a prețurilor și costurilor utilizate în proiect.

Pentru respectarea principiului cost-eficiență în evaluarea proiectelor, evaluatorii se vor asigura că în cadrul aceluiași proiect nu sunt prevăzute/bugetate funcții ale căror atribuții sau responsabilități se suprapun și se vor asigura că nu sunt prevăzute funcții care nu sunt justificate/fundamentate/ necesare implementării proiectului.

În cazul în care în cererea de finanțare sunt prevăzute/bugetate funcții ale căror atribuții sau responsabilități se suprapun, evaluatorii se vor asigura ca solicitantul a justificat includerea în bugetul proiectului a mai multor experți de același tip, (ex: grup ținta semnificativ, număr mare de persoane de consiliat, grupe paralele de cursanți pentru formare sau practică, mediere sau campanii în mai multe orașe sau locații simultan, etc.).

În faza de evaluare, evaluatorii fac observații și, dacă este cazul, diminuări de buget, acolo unde constată o încărcare nejustificată a programului de lucru sau supradimensionarea echipei de experți.

Experții evaluatori pot efectua verificări proprii privind realitatea și regularitatea ofertelor depuse, prin consultarea bazelor de date existente pe internet, prin solicitarea efectivă de oferte de preț de la firme de specialitate sau prin orice alte mijloace care pot furniza informații pentru formarea unei opinii privind rezonabilitatea preturilor/ costurilor.

## **4. Selecția proiectelor**

Aprobarea cererilor de finanțare ca urmare a parcurgerii procesului de evaluare tehnică și financiară nu presupune in mod automat selectarea la finanțare a cererilor de finanțare respective.

Pentru apelurile de proiecte cu termen limită de depunere, selecția proiectelor se va face în ordinea descrescătoare a punctajului obținut, în limita fondurilor disponibile pentru cererea de proiecte, cu posibilitatea de supracontractare, în baza art. 15, alin. (1), lit. a) din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare.

Pentru apelurile în cadrul cărora procesul de evaluare se derulează continuu și pentru care AM PEO stabilește prag de excelență, selecția proiectelor se va face în ordinea finalizării procesului de evaluare pentru proiectele care indeplinesc pragul de excelență. Pentru proiectele care obțin un punctaj mai mic decât pragul de excelență selecția se va face după închiderea apelului și finalizarea procesului de evaluare pentru toate cererile de finanțare, în ordinea descrescătoare a punctajului obținut și în funcție de alocarea financiară disponibilă pentru contractare (având in vedere posibilitatea aplicării mecanismului supracontractării reglementat de OUG 133/2021), cu respectarea tuturor dispozițiilor aplicabile din prezentul document și din Ghidul Solicitantului - Condiții Specifice.

Pentru apelurile de proiecte cu depunere continuă, selecția proiectelor pentru contractare se va face în ordinea depunerii acestora, în limita fondurilor disponibile, cu condiția obținerii cel puțin a punctajului minim (pragul de calitate).

In Ghidul solicitantului – Condiții specifice, în funcție de particularitățile apelului de proiecte, pot fi incluse criterii suplimentare de departajare a cererilor de finanțare, criterii suplimentare care pot fi folosite doar atunci când este necesară departajarea cererilor de finanțare care obțin același punctaj (ex. dimensiunea grupului țintă, anumiți indicatori, punctajul obținut pe subcriterii, activități/performanțe în implementarea proiectelor anterioare, proiecte similare aflate in implementare sau in perioada de sustenabilitate/durabilitate, număr de proiecte pe apel, in care are calitatea de solicitant sau partener, ziua și ora depunerii etc).

În orice moment al procesului de evaluare, selecție, contractare, dacă membrii comitetului de evaluare, membrii comitetului de soluționare a contestațiilor sau orice persoană implicată în aceste etape, constată încălcarea unuia sau mai multor criterii de eligibilitate/eliminatorii, cererea de finanțare va fi respinsă.

În cazul în care, autoritatea de management lansează apelul de proiecte înainte de operaționalizarea MySMIS2021/SMIS2021+ și a modulelor specifice proceselor de lansare apeluri de proiecte, verificare și evaluare tehnico-financiară, autoritățile de management/organismele intermediare vor asigura derularea procesului de evaluare si selecție a cererilor de finanțare conform funcțiilor existente la nivelul sistemului informatic MySMIS2014/SMIS2014+ și potrivit reglementărilor prezentului document.

# **II. Mecanismul necompetitiv**

În cadrul mecanismului necompetitiv, proiectele sunt depuse de solicitanți de finanțare care sunt cunoscuți anterior.

În cadrul mecanismului necompetitiv solicitanții vor depune solicitările în două faze:

## **1. Faza 1 - Depunerea ideii de proiect**

Într-o primă etapă, solicitantul completează o Fișă de proiect (idee de proiect), care va cuprinde următoarele aspecte principale:

* Date privind solicitantul, inclusiv:
* formă juridică de constituire;
* modalitatea de selecție a partenerului/partenerilor (dacă e cazul);
* descrierea modului în care intervenția pentru care solicită finanțare este subsumată funcției sale specifice.

Date privind proiectul, în care se vor oferi informații cu privire la:

* nevoia/problema căreia i se adresează proiectul;
* încadrarea proiectului în documentele strategice ale domeniului căruia i se adresează, ale instituției, legătura cu alte proiecte/programe și strategii;
* obligația ca activitatea să fie implementată de către o anumită entitate sau un grup de entități, obligație care reiese din documente legale sau strategice (PEO/recomandare specifică de țară/condiționalitate ex-ante);
* prevederile PEO din care rezultă că operațiunile pot fi implementate prin aplicarea procedurii necompetitive;
* obiectivele, rezultatele și activitățile proiectului;
* indicatorii de realizare și de rezultat (cf. PEO) cu indicarea țintelor vizate;
* grupul țintă vizat prin proiect, inclusiv cu specificarea dimensiunii și structurii estimate a acestuia;
* durata proiectului;
* resursele necesare proiectului, din care puse la dispoziție de solicitant;
* tipul/categoria fiecărui partener (dacă e cazul), precum şi relevanța şi rolul acestora în proiect;
* prezentarea succintă a cheltuielilor estimate pentru desfășurarea activităților.

Membrii Comitetului de Monitorizare vor fi informați periodic referitor la ideile de proiecte depuse la AM PEO, prin mecanismul necompetitiv, precum și la stadiul aprobării cererilor de finanțare și al implementării proiectelor aprobate.

**1.1 Evaluarea ideii de proiect**

În realizarea ideii de proiect, solicitantul poate beneficia de sprijin din partea AM PEO sau a Organismelor Intermediare, prin structura de specialitate. După depunere, Fișa de proiect va fi analizată pe baza următoarelor criterii:

**1) Criterii de eligibilitate:**

Aplicabile solicitantului:

* solicitantul este o instituție din administrația publică centrală (de exemplu ministere, autorităţi/agenţii, structuri subordonate sau aflate în coordonarea acestora), ce are competențe și obligații care derivă din acte normative sau alte documente strategice, de a reglementa, coordona, monitoriza și implementa tipul de operațiuni ce urmează a fi finanțate;
* solicitantul este, conform statutului/regulamentului de organizare și funcționare, principalul responsabil pentru asigurarea sustenabilității rezultatelor obținute, iar intervenția pentru care solicită finanțare este subsumată funcției sale specifice;
* în cazul proiectelor implementate în parteneriat, solicitantul prezintă o analiză a valorii adăugate a parteneriatului, precum și rolul fiecărui partener în implementarea proiectului;
* solicitantul a organizat/deține o structură internă distinctă de implementare a proiectelor, structură pentru care sunt prezentate clar relațiile de coordonare/ subordonare/ cooperare cu celelalte compartimente din organigrama instituției (de ex. UIP, Direcție de programe etc.);

Aplicabile proiectului:

* operațiunile din Fişa de proiect se regăsesc în prioritățile de finanțare ale PEO (se încadrează inclusiv în prioritățile de investiții pentru care s-a prevăzut acest mecanism) şi respectă principiul adiționalității;
* obligația ca activitatea să fie implementată de către o anumită entitate sau un grup de entități, obligație care reiese din documente legale sau strategice (PEO/recomandare specifică de țară/condiționalitate ex-ante);
* operațiunea vizată face parte dintre cele pentru care PEO prevede că pot fi implementate prin aplicarea procedurii necompetitive;
* proiectul contribuie direct la realizarea unor obiective ale PEO care nu ar putea fi îndeplinite într-o manieră coerentă și consecventă de altă entitate/organizație;
* planul de implementare al proiectului este detaliat și împărțit în etape clare, cu termene (milestones), corelate cu etapele de implementare a strategiilor la care își aduc contribuția;
* rezultatele estimate ale proiectului constituie elementul determinant al unei schimbări sistemice necesare / planificate la nivelul unui sector;
* rezultatele proiectului sunt estimate în termeni măsurabili și cuantificabili, inclusiv în raport cu progresul în implementarea altor programe/ strategii naționale;
* proiectul are prevăzute ținte intermediare anuale, în acord cu țintele finale și cu graficul de implementare (activitățile prevăzute a se desfășura până în acel moment);
* durata de implementare a proiectului nu depășește durata de implementare a programului;
* proiectul include măsuri de responsabilizare a factorilor implicați în implementarea proiectului/reprezentanților grupului țintă în vederea asigurării continuității beneficiilor ce decurg din implementarea proiectului, ulterior finalizării acestuia (întâlniri de coordonare a proiectului, întâlniri semestriale, informarea CM PEO).

**2) Criterii tehnice și financiare:**

* legătura și contribuția la realizarea obiectivelor specifice, rezultatelor și a indicatorilor programului;
* legătura dintre grupul țintă, acolo unde este cazul, rezultatele estimate, nevoile identificate și modalitatea de adresare a acestora prin implementarea proiectului, inclusiv realismul obiectivelor/realizărilor şi țintelor propuse;
* corelarea duratei proiectului cu complexitatea activităților și resursele identificate;
* corelarea costurilor estimate cu activitățile desfășurate și resursele necesare;
* plan general al achizițiilor realizate prin proiect.

**1.2 Validarea ideii de proiect**

Ideea de proiect va fi dezvoltată de solicitant, cu sprijin din partea AM PEO sau a Organismelor Intermediare, până la atingerea nivelului calitativ rezonabil pentru validare.

Validarea ideii de proiect se realizează prin transmiterea de către AM sau OI a unei scrisori de informare către solicitant, în baza listei de verificare a criteriilor de mai sus.

## **2. Faza 2 – Depunerea cererii de finanţare (proiectului)**

După ce fișa de proiect (ideea de proiect) este validată, ea va fi dezvoltată într-un proiect (cerere de finanțare). Cererea de finanțare nu poate schimba elementele esențiale validate din cadrul fișei de proiect (ideii de proiect).

Odată cu transmiterea cererii de finanțare, se va atașa fișa de proiect validată și adresa de validare.

Asemănător ideii de proiect, la elaborarea cererii de finanțare solicitantul poate solicita un punct de vedere din partea structurii de specialitate din cadrul AM PEO/OI PEO.

Proiectele (cererile de finanțare) vor parcurge aceleași etape de verificare, evaluare și selecție ca și cele depuse în cadrul mecanismului competitiv, utilizându-se:

- Anexa 1. Criterii de verificare a conformității administrative;

- Anexa 4 – Criteriile de evaluare şi selecţie tehnică şi financiară preliminară (necompetitiv);

- Anexa 3 - Grila de evaluare tehnică și financiară calitativă.

Subcriteriile din grila de evaluare sunt orientative. Subcriteriile și/sau elementele verificate din secțiunea Explicații pot fi eliminate sau ajustate/ adaptate la specificitatea apelului de proiecte sau pot fi completate cu alte subcriterii în funcție de specificul fiecarui apel de proiecte şi vor fi incluse în Ghidul Solicitantului - Condiții Specifice. Punctajele acordate pe subcriterii vor fi precizate în Ghidul Solicitantului - Condiții Specifice.

Evaluarea proiectelor se va realiza de către AM sau/și OI și va avea ca referinţă ideea de proiect validată.

# **III. Depunerea și soluționarea contestațiilor**

Solicitantul poate contesta rezultatul verificării administrative efectuată manual și a evaluării tehnice și financiare a cererii de finanţare o singură dată pentru fiecare etapă.

Procesul de soluţionare a contestațiilor se desfășoară la nivelul AMPEO, de către un Comitet de Soluționare a Contestațiilor (CSC).

Comitetul de soluționare a contestațiilor poate solicita informații și documente necesare pentru soluționarea contestației, cu respectarea principiilor tratamentului egal și nediscriminării.

Comitetul de Soluționare a Contestațiilor respinge automat contestaţiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării şi evaluării, dar a căror primire AM PEO / OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- sunt expediate de solicitant după termenul stipulat în notificările/ scrisorile/ deciziile de comunicare a rezultatelor verificării şi evaluării.

Contestațiile trebuie să vizeze explicit criterii din grila de evaluare. Vor fi reevaluate doar criteriile contestate.

Decizia Comitetului de soluţionare a contestaţiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

**IV. Axa Prioritară Asistență Tehnică**

Proiectele de asistență tehnică vor fi depuse în mod continuu.

Procesul de evaluare a proiectului se va derula în 3 pași:

1. Evaluarea conformității administrative;

2. Evaluarea tehnică și financiară;

3. Depunerea și soluționarea eventualelor contestații.

# **B. ANEXE**

## **Anexa 1. Criterii de verificare a conformității administrative**

|  |  |  |  |
| --- | --- | --- | --- |
|  | Criterii | Subcriterii | |
| 1 | Cererea de finanțare conține declaratia unica | * Cererea de finanțare este însoțită de Declaratia unica, atat pentru solicitant și parteneri, dacă este cazul * Declaratia unică este completată integral atat pentru solicitant și parteneri, dacă este cazul * Declaratia unică este completă și conformă atat pentru solicitant și parteneri, dacă este cazul |  |

## **Anexa 2 – Criteriile de evaluare tehnică şi financiară preliminară**

|  |  |  |  |  |  |
| --- | --- | --- | --- | --- | --- |
|  | | Criterii | Elemente verificate | | DA/NU/NA |
| 1 | | Solicitantul și Partenerii săi (dacă este cazul) fac parte din categoria de beneficiari eligibili și îndeplinesc condițiile de acces la finanțare stabilite în Ghidul Solicitantului - Condiții Specifice. | * Cererea de finanțare este însoțită de toate anexele solicitate in Ghidul Solicitantului – Condiții Specifice și Condiții Generale, dacă este cazul. * Solicitantul și partenerii fac parte din categoriile de beneficiari eligibili menţionate în Ghidul Solicitantului -Condiții Specifice și domeniul/ domeniile de activitate ale acestora sunt corespunzătoare activităților pe care le vor desfășura în proiect. * Selecţia partenerului/ partenerilor s-a realizat cu respectarea legislaţiei europene şi naţionale, este prezentată motivarea selectării și rolul concret al fiecărui partener / fiecărui tip de parteneri și fiecare dintre parteneri, acolo unde este cazul, este implicat în cel puţin o activitate relevantă. * Beneficiarul (Solicitant unic, sau Parteneriatul (in cazul proiectelor implementate in parteneriat), demonstrează capacitate financiară, conform algoritmului. * Activităţile de subcontractare se realizeazăă de numai de către solicitantul de finanţare, nuu de și partenerul acestuia. | |  |
| 2 | | Proiectul se încadrează  în Program, conform specificului de finanțare si conform  Ghidului Solicitantului - Condiții Specifice? | * Proiectul este încadrat în prioritatea, obiectivul specific, indicatorii de realizare imediată şi de rezultat, rezultate, grup tinta, durată, conform PEO şi conform Ghidului Solicitantului - Condiții Specifice. | |  |
| 3 | | Valoarea proiectului respectă prevederile privind eligibilitatea cheltuielilor si regulile de stabilire a acestora, conform prevederilor Ghidului Solicitantului - Condiții Specifice? | * Valoarea asistenței financiare nerambursabile solicitate se înscrie în limitele stabilite în Ghidul Solicitantului - Condiții Specifice.   Bugetul respectă rata de cofinanţare (FSE+, buget național și contribuție proprie).   * Valoarea ajutorului de stat/ de minimis respectă limita maximă din Ghidul Solicitantului - Condiții Specifice (acolo unde este cazul). | |  |
| 4 | | Proiectul cuprinde cel puțin activitățile obligatorii? | * Proiectul cuprinde activitățile obligatorii, prevăzute în Ghidul Solicitantului– Condiții Specifice. | |  |
| 5 | Proiectul respectă promovarea principiilor orizontale din PEO | | | Proiectul contribuie prin activitățile propuse la promovarea principiilor orizontale din PEO, conform specificațiilor din Ghidului Solicitantului (dezvoltare durabilă/egalitate de șanse și de tratament între femei și bărbați/nediscriminarea și prevenirea oricărei forme de discriminare/accesibilitatea pentru persoanele cu dizabilități) |  |
| 6 | Proiectul respectă prevederile Cartei drepturilor fundamentale a Uniunii Europene | | | Cererea de finanțare are anexată declaratiA privind evaluarea conformității cu Carta drepturilor fundamentale a Uniunii Europene |  |
| 7. | Proiectul respectă prevederile Convenției ONU privind drepturile persoanelor cu handicap | | | Cererea de finanțare are anexată declaratia privind evaluarea conformității cu Convenția ONU privind drepturile persoanelor cu handicap |  |

Note:

Criteriile din grila de evaluare sunt obligatorii și aplicabile tuturor apelurilor de proiecte. Elementele verificate în cadrul acestora pot fi eliminate sau ajustate/adaptate la specificitatea apelului de proiecte sau pot fi completate cu alte elemente care concură la îndeplinirea criteriului în funcție de specificul fiecărui apel de proiecte şi vor fi incluse în Ghidul Solicitantului - Condiții Specifice.

## **Anexa 3 – Criteriile de evaluare tehnică şi financiară calitativă**

| **Nr. crt.** | **Criterii de evaluare și selecție** | **Explicații** | **Punctaj** | **Modul de acordare a punctajului** |
| --- | --- | --- | --- | --- |
| **1** | **RELEVANȚĂ** – măsura în care proiectul contribuie la realizarea obiectivelor PEO și ale documentelor strategice relevante. | | Max. 30  Min. 21 |  |
| 1.1 | Proiectul contribuie la îndeplinirea obiectivelor din documentele strategice relevante pentru proiect**.** | * Proiectul se încadrează în strategiile aferente domeniului, existente la nivel european, național, regional, local, instituțional, după caz, prin obiectivele, activitățile şi rezultatele propuse. | 2 | cumulativ |
| 1.2 | Obiectivele proiectului sunt corelate cu obiectivele specifice din cadrul PEO | * Obiectivele proiectului sunt clar formulate, specifice și sunt corelate cu obiectivele cuprinse în Program. | 3 | cumulativ |
| 1.3 | Grupul țintă este definit clar și cuantificat | * Natura şi dimensiunea grupului ţintă (compus doar din persoanele care beneficiază în mod direct de activitățile proiectului), sunt luate în considerare în funcție de natura şi complexitatea activităţilor implementate şi de resursele puse la dispoziție prin proiect. | 4 | cumulativ |
| * Categoriile de grup ţintă sunt clar delimitate şi identificate inclusiv din perspectiva geografică şi a nevoilor. | 3 |
| 1.4 | Nevoile grupului țintă sunt clar identificate, fundamentate prin analiza proprie a solicitantului, sunt specifice proiectului şi corelate cu obiectivele acestuia (se va face referire la sursele de informații pentru analiza de nevoi realizată de solicitant). | * Nevoile grupului ţintă vizat prin proiect sunt identificate de către solicitant pe baza unei analize, având ca surse informaționale alte studii, analize, date statistice şi/sau cercetarea proprie. | 4 | cumulativ |
| 1.5 | Proiectul detaliază și cuantifică măsurile de promovare a principiilor orizontale din PEO, conform specificațiilor din Ghidului Solicitantului (dezvoltare durabilă/egalitate de șanse și de tratament între femei și bărbați/nediscriminarea și prevenirea oricărei forme de discriminare/accesibilitatea pentru persoanele cu dizabilități) | * Proiectul detaliază și cuantifică din punct de vedere financiar măsuri de promovare a principiilor orizontale: egalitate de șanse și de tratament între bărbați și femei | 3 | cumulativ |
| * Proiectul detaliază și cuantifică din punct de vedere financiar măsuri de promovare a principiilor orizontale: accesibilitatea pentru persoanele cu dizabilități | 3 |
| * Proiectul detaliază și cuantifică din punct de vedere financiar măsuri de promovare a principiilor orizontale: dezvoltare durabilă | 3 |
| 1.6 | Proiectul include descrierea clară a solicitantului și, după caz, a partenerilor, a rolului acestora, a utilității şi relevanţei experienței fiecărui membru al parteneriatului în raport cu nevoile identificate ale grupului ţintă şi cu obiectivele proiectului. | * Este detaliată și cuantifică experiența solicitantului și a partenerilor, implicarea acestora în proiect şi sunt prezentate resursele materiale şi umane pe care le au la dispoziție pentru implementarea proiectului | 2 | cumulativ |
| * Activitățile pe care le va implementa solicitantul și, dacă e cazul, fiecare dintre parteneri în cadrul proiectului au legătură directă cu domeniul de activitate al acestora | 2 |
| * Implicarea partenerului în proiect aduce plus-valoare, maximizând rezultatele proiectului şi calitatea acestora | 1 |
| **2** | **EFICACITATE** – măsura în care rezultatele proiectului contribuie la atingerea obiectivelor propuse | | Max. 30  Min. 21 |  |
| 2.1 | Indicatorii de realizare imediată sunt rezultatul direct al activităților proiectului, țintele sunt realiste (cuantificate corect) şi pornesc de la valori de referință pentru a sprijini îndeplinirea obiectivelor proiectului | * Există corelație între activități și realizările imediate. Activitățile sunt corelate cu grupul ţintă (natură şi dimensiune) | 1 | cumulativ |
| * Activitățile sunt descrise detaliat şi contribuie în mod direct la atingerea indicatorilor de realizare imediată propuşi prin proiect, având în vedere resursele financiare, umane şi materiale ale proiectului | 1 |
| * Țintele propuse sunt stabilite în funcție de tipul activităților, graficul de planificare a activităților, resursele prevăzute, natura rezultatelor | 1 |
| 2.2 | Indicatorii de rezultat sunt corelaţi cu obiectivele proiectului şi conduc la îndeplinirea obiectivelor apelului (programului). | * Există corelație între realizările imediate, rezultate şi obiectivele apelului (programului) | 1 | cumulativ |
| * Rezultatele proiectului contribuie la realizarea obiectivelor de program aferente domeniului respectiv | 1 |
| 2.3 | Valorile asumate ale indicatorului de rezultat [...] sunt cuantificate și corelate cu indicatorul de realizare [...] | * Valoarea asumată a indicatorului de rezultat [...] este (....)\* din ținta asumată a indicatorului de realizare [...] | 0 | disjunctiv |
| * Valoarea asumată a indicatorului de rezultat [...] este cuprinsă între (....) și (...) din ținta asumată a indicatorului de realizare [...] | 1 |
| * Valoarea asumată a indicatorului de rezultat [...] este cuprinsă între (....) și (...) din ținta asumată a indicatorului de realizare [...] | 2 |
| * Valoarea asumată a indicatorului de rezultat [...] este mai mare de (....) din ținta asumată a indicatorului de realizare [...] | 4 |
| 2.4 | Este identificată modalitatea de recrutare a grupului țintă și justificat de ce sunt abordate anumite categorii specifice de persoane care fac parte din grupul țintă | * Este prezentată modalitatea de identificare şi implicare a membrilor grupului ţintă în activităţile proiectului | 4 | cumulativ |
| * Este prezentată modalitatea prin care se va asigura prezența numărului propus al membrilor grupului țintă în activitățile proiectului | 4 |
| 2.5 | Proiectul prezintă valoare adăugată | * Sunt descrise beneficiile suplimentare raportate la situația anterioară finanțării proiectului, pe care le generează proiectul – beneficii pe care grupul ţintă le primește exclusiv ca urmare a implementării sale | 3 | cumulativ |
| * Rezultatele estimate au un efect realist asupra grupului țintă şi asupra domeniului | 3 |
| 2.6 | Proiectul prevede măsuri adecvate de monitorizare în raport cu complexitatea proiectului, pentru a asigura atingerea rezultatelor vizate | * Sunt descrise procesele / modalitățile de realizare a monitorizării etapelor implementării activităţilor proiectului și legătura cu atingerea rezultatelor propuse | 3 | cumulativ |
| 2.7 | În proiect sunt identificate ipotezele și riscurile principale care pot afecta atingerea obiectivelor proiectului şi este prevăzut un plan de gestionare a acestora | * Sunt descrise condițiile pe baza cărora proiectul poate fi implementat cu succes, precum şi riscurile principale şi impactul acestora asupra desfăşurării proiectului şi a atingerii indicatorilor propuşi | 1 | cumulativ |
| * Sunt prezentate măsurile de prevenire a apariției riscurilor şi de atenuare a efectelor acestora în cazul apariției | 2 |
| * Riscurile descrise sunt realiste, iar măsurile de prevenție a efectelor sunt eficiente (nu se va acorda prioritate numărului riscurilor identificate) | 1 |
| **3** | **EFICIENȚĂ** – măsura în care proiectul asigură utilizarea optimă a resurselor (umane, materiale, financiare), în termeni de calitate, cantitate și timp alocat, în contextul implementării activităților proiectului în vederea atingerii rezultatelor propuse | | Max. 30  Min. 21 |  |
| 3.1 | Costurile incluse în buget sunt corelate cu nivelul pieței și sunt fundamentate prin analiza prezentată de solicitant | * Este prezentată o analiză a costurilor de pe piață pentru servicii/bunuri similare | 4 | cumulativ |
| 3.2 | Costurile incluse în buget sunt adecvate în raport cu activitățile propuse și rezultatele așteptate. | * Valorile cuprinse în bugetul proiectului sunt susținute concret de o justificare corectă privind numărul de unități (cantitatea, după caz) și costul unitar, pentru fiecare tip de cheltuială | 4 | cumulativ |
| * Este justificată alegerea opțiunilor tehnice în raport cu activitățile, rezultatele şi resursele existente, precum şi nivelurile aferente ale costurilor estimate | 1 |
| * Există un raport rezonabil între rezultatele urmărite și costul alocat acestora | 3 |
| 3.3 | Resursele umane (număr persoane, experiența profesională a acestora, implicarea acestora în proiect) sunt adecvate în raport cu activitățile propuse și rezultatele așteptate. | * Posturile membrilor echipei de management a proiectului sunt justificate, având atribuții individuale, care nu se suprapun, chiar dacă proiectul se implementează în parteneriat sau se apelează la externalizare | 2 | cumulativ |
| * Experiența profesională a managerului de proiect/coordonatorului partener este relevantă pentru domeniul și complexitatea proiectului | 2 |
| * Echipa de implementare a proiectului este adecvată în raport cu planul de implementare a proiectului, natura activităților și cu rezultatele estimate | 2 |
| * Implicarea în proiect a tuturor membrilor echipei este adecvată realizărilor propuse şi planificării activităților (activitatea membrilor echipei de proiect este eficientă) | 1 |
| 3.4 | Resursele materiale sunt adecvate ca natură, structură şi dimensiune în raport cu activitățile propuse și rezultatele așteptate. | * Resursele materiale puse la dispoziție de solicitant și parteneri sunt utile pentru buna implementare a proiectului (sedii, echipamente IT, mijloace de transport etc.); | 1 | cumulativ |
| 3.5 | Planificarea activităților proiectului este rațională în raport cu natura activităților propuse și cu rezultatele așteptate. | * Planificarea activităților se face în funcție de natura acestora, succesiunea lor este logică | 1 | cumulativ |
| * Termenele de realizare țin cont de durata de obținere a rezultatelor şi de resursele puse la dispoziție prin proiect | 1 |
| 3.6 | Resursele care vor fi achiziționate sunt justificate în raport cu activitățile şi cu rezultatele proiectului. | * Resursele care vor fi achiziționate sunt justificate în raport cu activităţile şi cu rezultatele proiectului. | 2 | cumulativ |
| * Solicitantul/Partenerii va/vor achiziționa bunuri și servicii cu un impact redus asupra mediului, pe durata întregului ciclu de viață al acestora, în comparație cu bunurile și serviciile cu aceeași funcție primară achiziționate altfel decât prin achiziții ecologice | 1 | cumulativ |
| 3.7 | Experiența solicitantului și partenerilor (acolo unde proiectul se implementează în parteneriat) este relevantă | * Solicitantul are experiență de minimum 12 luni în cel puțin unul din domeniile de activitate ale proiectului, aferente activităților relevante pe care acesta le implementează în cadrul proiectului | 2 | cumulativ |
| * Fiecare partener are experiență de minimum 6 luni în cel puțin unul din domeniile de activitate ale proiectului, aferente activităților relevante pe care acesta le implementează în cadrul proiectului | 1 |
| 3.8 | Solicitantul și partenerii (acolo unde proiectul se implementează în parteneriat) și-au îndeplinit cu succes indicatorii în operațiuni anterioare | * Solicitantul și partenerul/partenerii, după caz, demonstrează că în cel puțin unul din domeniile de activitate ale proiectului, aferente activităților relevante pe care acesta le implementează în cadrul proiectului a implementat operațiuni cu rata de realizare a indicatorilor mai mare de 70% din ținta/țintele propuse | 1 | disjunctiv |
|  |  | * Solicitantul și partenerul/partenerii, după caz, demonstrează că în cel puțin unul din domeniile de activitate ale proiectului, aferente activităților relevante pe care acesta le implementează în cadrul proiectului a implementat operațiuni cu rata de realizare a indicatorilor mai mare de 80% din ținta/țintele propuse | 2 |
| **4** | **SUSTENABILITATE** – măsura în care proiectul asigură continuarea efectelor sale şi valorificarea rezultatelor obținute după încetarea sursei de finanțare | | Max. 10  Min. 7 |  |
| 4.1 | Proiectul include activități în timpul implementării care conduc la valorificarea rezultatelor proiectului după finalizarea acestuia. | * Proiectul are prevăzute, din timpul implementării, acţiuni/activităţi transferabile care conduc la sustenabilitatea acestuia precum: crearea de parteneriate, implicare în proiect a altor actori interesaţi, alocarea în buget a unei sume pentru continuarea activităţii, valorificarea rezultatelor printr-un alt proiect/alte activităţi, demararea unor activităţi care să continue proiectul prezent etc.) | 2 | cumulativ |
| 4.2 | Proiectul prevede sustenabilitate instituţională | * Proiectul își asumă, ulterior finalizării perioadei de implementare, sustenabilitatea structurilor create, pentru o perioadă de (....)\* luni. | 0 | disjunctiv |
| * Proiectul își asumă, ulterior finalizării perioadei de implementare, sustenabilitatea structurilor create, pentru o perioadă între (...) luni și (...) luni. | 1 |  |
| * Proiectul își asumă, ulterior finalizării perioadei de implementare, sustenabilitatea structurilor create, pentru o perioadă între (...) luni și (...) luni. | 3 |  |
| * Proiectul își asumă, ulterior finalizării perioadei de implementare, sustenabilitatea structurilor create, pentru o perioadă mai mare de (...) luni. | 5 |  |
| 4.3 | Proiectul prevede sustenabilitate financiară | * Proiectul descrie concret modalitățile de asigurare a finanțării după finalizarea finanțării nerambursabile (fundraising, matching - funds etc.) | 3 | cumulativ |

\*minimul prevăzut în Ghidul Solicitantului Condiții Specifice.

Notă:

Subcriteriile (inclusiv punctajele acestora) din grila de evaluare sunt orientative. Subcriteriile și/sau elementele verificate din secțiunea *Explicații* pot fi eliminate sau ajustate/adaptate la specificitatea apelului de proiecte sau pot fi completate cu alte subcriterii care concură la îndeplinirea criteriului, în funcție de specificul fiecărui apel de proiecte şi vor fi incluse în Ghidul Solicitantului - Condiții Specifice. Punctajele acordate pe fiecare subcriteriu vor fi precizate in Ghidul solicitantului -Condiții specifice.

**Anexa 4 – Criteriile de evaluare tehnică şi financiară preliminară (necompetitiv)**

|  |  |  |  |
| --- | --- | --- | --- |
|  | Criterii | Elemente verificate | DA/NU/NA |
| 1 | Solicitantul și Partenerii săi (dacă este cazul) fac parte din categoria de beneficiari eligibili și îndeplinesc condițiile de acces la finanțare stabilite în Ghidul Solicitantului - Condiții Specifice. | * Cererea de finanțare este însoțită de toate anexele solicitate in Ghidul Solicitantului – Condiții Specifice și Condiții Generale, dacă este cazul. * Solicitantul și partenerii fac parte din categoriile de beneficiari eligibili menţionate în Ghidul Solicitantului -Condiții Specifice și domeniul/ domeniile de activitate ale acestora sunt corespunzătoare activităților pe care le vor desfășura în proiect. * Selecţia partenerului/ partenerilor s-a realizat cu respectarea legislaţiei europene şi naţionale, este prezentată motivarea selectării și rolul concret al fiecărui partener / fiecărui tip de parteneri și fiecare dintre parteneri, acolo unde este cazul, este implicat în cel puţin o activitate relevantă. * Beneficiarul (Solicitant unic, sau Parteneriatul (in cazul proiectelor implementate in parteneriat), demonstrează capacitate financiară, conform algoritmului. * Activităţile de subcontractare se realizeazăă de numai de către solicitantul de finanţare, nuu de și partenerul acestuia. |  |
| 2 | Proiectul se încadrează  în Program, conform specificului de finanțare si conform  Ghidului Solicitantului - Condiții Specifice? | * Proiectul este încadrat în prioritatea, obiectivul specific, indicatorii de realizare imediată şi de rezultat, rezultate, grup tinta, durată, conform PEO, conform Ghidului Solicitantului - Condiții Specifice și în conformitate cu elementele esențiale validate din cadrul fișei de proiect. |  |
| 3 | Valoarea proiectului respectă prevederile privind eligibilitatea cheltuielilor si regulile de stabilire a acestora, conform prevederilor Ghidului Solicitantului - Condiții Specifice? | * Valoarea asistenței financiare nerambursabile solicitate se înscrie în limitele stabilite în Ghidul Solicitantului - Condiții Specifice.   Bugetul respectă rata de cofinanţare (FSE+, buget național și contribuție proprie).   * Valoarea ajutorului de stat/ de minimis respectă limita maximă din Ghidul Solicitantului - Condiții Specifice (acolo unde este cazul). |  |
| 4 | Proiectul cuprinde cel puțin activitățile obligatorii? | * Proiectul cuprinde activitățile obligatorii, prevăzute în Ghidul Solicitantului– Condiții Specifice, în conformitate cu elementele esențiale validate din cadrul fișei de proiect. |  |

Notă:

Criteriile din grila de evaluare sunt obligatorii și aplicabile tuturor apelurilor de proiecte. Elementele verificate în cadrul acestora pot fi eliminate sau ajustate/adaptate la specificitatea apelului de proiecte sau pot fi completate cu alte elemente care concură la îndeplinirea criteriului în funcție de specificul fiecărui apel de proiecte şi vor fi incluse în Ghidul Solicitantului - Condiții Specifice.